

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

17 փետրվարի 2022 թվականի N - Ա

ՈՐՊԵՍ ՆՎԻՐԱՏՎՈՒԹՅՈՒՆ ԳՈՒՅՔ ԸՆԴՈՒՆԵԼՈՒ, ՀԱՅԱՍՏԱՆԻ ՀԱՆՐԱ­ՊԵ­ՏՈՒԹՅԱՆ ՏԱՐԱԾՔԱՅԻՆ ԿԱՌԱՎԱՐՄԱՆ ԵՎ ԵՆԹԱԿԱՌՈՒՑ­ՎԱԾՔՆ­Ե­Ր­Ի ՆԱԽԱՐԱՐՈՒԹՅԱՆ ՋՐԱՅԻՆ ԿՈՄԻՏԵԻՆ ԱՄՐԱՑՆԵԼՈՒ ԵՎ «ՎԵՈԼԻԱ ՋՈՒՐ» ՓԱԿ ԲԱԺՆԵՏԻՐԱԿԱՆ ԸՆԿԵՐՈՒԹՅԱՆԸ ՎԱՐՁԱԿԱԼՈՒԹՅԱՆ   
 ՀԱՆՁՆԵԼՈՒ ՄԱՍԻՆ

----------------------------------------------------------------------------------------------------------------

Ղեկավարվելով Հայաստանի Հանրապետության քաղաքացիական օրենսգրքի 594-րդ հոդվածի և «Կառավարչական իրավահարաբերությունների կարգավոր­ման մասին» Հայաստանի Հանրապետության օրենքի 5-րդ հոդվածի 5-րդ և 8-րդ մասերի, 9-րդ հոդվածի 5-րդ մասի պահանջներով՝ Հայաստանի Հանրապե­տու­թյան կառավարությունը ո ր ո շ ու մ է.

1. Որպես նվիրատվություն Հայաստանի Հանրապետությանն ընդունել Հայաստանի Հանրապետության Կոտայքի մարզի Քանաքեռավան համայնքի (այսուհետ՝ համայնք) խմելու ջրագիծը՝ 5570 գծմ երկարությամբ (անշարժ գույքի նկատմամբ իրավունքների պետական գրանցման վկայական N 16042021-07-0063), 1 երկաթբետոնե մոնոլիտ ուղղանկյուն հորը և 7 երկաթբետոնե հավաքովի կլոր հորերը, ընդհանուր 58,000,000 դրամ հաշվեկշռային արժեքով` համաձայն N 1 հավելվածի, և «Սարալանջ» համատիրությանը (այսուհետ՝ համատիրություն) սեփականության իրավունքով պատկանող՝ Երևան քաղաքի Կենտրոն վարչական շրջանի Վերին Անտառային փողոց 131 շենք, 37 հասցեի պոմպակայանը (անշարժ գույքի նկատմամբ իրավունքների պետական գրանցման վկայական N 26012018-01-0242) 48.9 քառ. մետր մակերեսով և պոմպակայանի սարքավորումները, ընդհանուր 25,603,803 դրամ արժեքով` համաձայն N 2 հավելվածի։

2. Սույն որոշման 1-ին կետում նշված գույքերն ամրացնել Հայաստանի Հանրապետության տարածքային կառավարման և ենթակառուցվածքների նախա­րա­րության ջրային կոմիտեին:

3. Հայաստանի Հանրապետության տարածքային կառավարման և ենթա­կա­ռուցվածքների նախարարության ջրային կոմիտեի նախագահին՝

1) երկամսյա ժամկետում համայնքի ղեկավարի և համատիրության կառավարչի հետ համատեղ ապահովել սույն որոշման 1-ին կետում նշված գույքերի՝ սահմանված կարգով Հայաստանի Հանրապետության անունից նվիրատվության պայմանագրերի կնքումը և հանձնման-ընդունման աշխատանք­նե­րի իրականացումը՝ նվիրատվության պայմանագրերի նոտարական վավերաց­ման, պայմանագրերից բխող գույքային իրավունքների պետական գրանցման և նշված գործողությունների իրականացման համար անհրաժեշտ ծախսերն իրակա­նաց­նելով համայնքի և համատիրության միջոցների հաշվին.

2) սույն որոշման 1-ին կետում նշված գույքերը Հայաստանի Հանրապետու­թյան տարածքային կառավարման և ենթակառուցվածքների նախարարության ջրային կոմիտեին ամրացնելուց հետո երկամսյա ժամկետում «Վեոլիա Ջուր» փակ բաժնետիրական ընկերության հետ կնքել համապատասխան համաձայ­նա­գր­եր՝ սույն որոշման 1-ին կետում նշված գույքերը 2016 թվականի նոյեմբերի 21-ին Հայաստանի Հանրապետության էներգետիկ ենթակառուցվածքների և բնական պաշարների նախարարության ջրային տնտեսության պետական կոմիտեի ու «Վեոլիա Ջուր» փակ բաժնետիրական ընկերության միջև կնքված «Երևան Ջուր», «Հայջրմուղկոյուղի», «Լոռի-ջրմուղկոյուղի», «Շիրակ-ջրմուղկոյուղի» և «Նոր Ակունք» փակ բաժնետիրական ընկերությունների կողմից օգտագործվող ու պահպանվող ջրային համակարգերի և այլ գույքի վարձակալության պայմանագրի շրջանակ­նե­րում «Վեոլիա Ջուր» փակ բաժնետիրական ընկերությանը վարձակալության հանձնելու նպատակով:

4. Առաջարկել «Վեոլիա Ջուր» փակ բաժնետիրական ընկերությանն ապահովել սույն որոշման 3-րդ կետի 2-րդ ենթակետում նշված համաձայնագրերի նոտարական վավերացումը, դրանից բխող գույքային իրավունքների պետական գրանցման և նշված գործողությունների իրականացման համար անհրաժեշտ ծախսերի կատարումը:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ Ն. ՓԱՇԻՆՅԱՆ

Երևան

Հավելված N 1

ՀՀ կառավարության 2022 թվականի

փետրվարի 17-ի N - Ա որոշման

Ց Ա Ն Կ 1

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՈՏԱՅՔԻ ՄԱՐԶԻ ՔԱՆԱՔԵՌԱՎԱՆ ՀԱՄԱՅՆՔԻ ԽՄԵԼՈՒ ՋՐԱԳԾԻ ՏԵԽՆԻԿԱԿԱՆ ԲՆՈՒԹԱԳՐԵՐԻ

|  |  |  |
| --- | --- | --- |
| NN  ը/կ | 10 մթն ճնշմամբ պոլիէթիլենային խողովակների տեխնիկական բնութագրերը (տրամագիծը, պատի հաստությունը) | Երկարությունը  (մ) |
| 1. | d=160մմ, 9.5մմ | 763.67 |
| 2. | d=160մմ, 9.5մմ | 1046.33 |
| 3. | d=125մմ, 7.4մմ | 625 |
| 4. | d=125մմ, 7.4մմ | 230 |
| 5. | d=110մմ, 6.6մմ | 400 |
| 6. | d=110մմ, 6.6մմ | 175 |
| 7. | d=90մմ, 5.4մմ | 265 |
| 8. | d=90մմ, 5.4մմ | 645 |
| 9. | d=90մմ, 5.4մմ | 300 |
| 10. | d=90մմ, 5.4մմ | 310 |
| 11. | d=75մմ, 4.5մմ | 300 |
| 12. | d=63մմ, 3.8մմ | 160 |
| 13. | d=63մմ, 3.8մմ | 260 |
| 14. | d=63մմ, 3.8մմ | 90 |
|  | Ընդամենը | 5570 |

Ց Ա Ն Կ 2

Հայաստանի Հանրապետության Կոտայքի մարզի Քանաքեռավան համայնքի խմելու ջրագծի կառուցման ժամանակ տեղադրված երկաթբետոնԵ հավաքովի ջրաչափական հորերի տեխնիկական բնութագրերի

|  |  |  |  |  |  |  |  |
| --- | --- | --- | --- | --- | --- | --- | --- |
| NN  ը/կ | Նկարագիրը | Քանակը  (հատ) | Լայնությունը  (մ) | Երկարությունը  (մ) | Բարձրությունը  (մ) | Տրամագիծը  (մ) | Պատերի հաստությունը (սմ) |
| 1. | Երկաթբետոնե մոնոլիտ ուղղանկյուն հոր | 1 | 1.5 | 2.5 | 1.8 |  | 20 |
| 2. | Երկաթբետոնե հավաքովի կլոր հոր | 7 |  |  | 1.8 | 1 |  |

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏԻ ԱՇԽԱՏԱԿԱԶՄԻ

ՂԵԿԱՎԱՐԻ ՏԵՂԱԿԱԼ Բ. ԲԱԴԱԼՅԱՆ

Հավելված N 2

ՀՀ կառավարության 2022 թվականի

փետրվարի 17-ի N - Ա որոշման

Ց Ա Ն Կ

ԵՐԵՎԱՆ ՔԱՂԱՔԻ ԿԵՆՏՐՈՆ ՎԱՐՉԱԿԱՆ ՇՐՋԱՆԻ ՎԵՐԻՆ ԱՆՏԱՌԱՅԻՆ ՓՈՂՈՑ 131 ՇԵՆՔ, 37 ՀԱՍՑԵԻ ՊՈՄՊԱԿԱՅԱՆԻ ԵՎ ՊՈՄՊԱԿԱՅԱՆԻ ՍԱՐՔԱՎՈՐՈՒՄՆԵՐԻ

|  |  |  |  |  |  |
| --- | --- | --- | --- | --- | --- |
| NN  ը/կ | Անվանումը | Չափի միավորը | Քանակը | Հզորությունը  (1 հատի) | Գումարը (դրամ) |
| 1. | Պոմպակայան կենտրոնախույս CB-2CP40/180A | հատ | 2 | 7.5 | 1110000 |
| 2. | Պոմպակայան կենտրոնախույս CB-2CP40/180A (պահեստային) | հատ | 1 | 7.5 | 550000 |
| 3. | Պոմպ ջրի կենտրոնախույս PEDROLLO 2CP32/200B | հատ | 2 | 4 | 980000 |
| 4. | Պոմպ ջրի կենտրոնախույս PEDROLLO HF/30B | հատ | 2 | 5.5 | 1040000 |
| 5. | VRV 200 Expansion Tank 200-1 | հատ | 3 |  | 360000 |
| 6. | Ջրի փական գնդիկավոր ամերիկանկայով General Fittings 1 | հատ | 8 |  | 68000 |
| 7. | Մանոմետր Cewal DN10016 BAR Radial Connection ½ տակի մեծ | հատ | 3 |  | 15000 |
| 8. | Հետադարձ փական թիթեռնիկ թուջե 3 Titan | հատ | 1 |  | 10000 |
| 9. | Հետադարձ փական թիթեռնիկ թուջե Փ 100 | հատ | 2 |  | 60000 |
| 10. | Խորքային պոմպ Lucky PRO POP2 | հատ | 1 | 0.37 | 40000 |
| 11. | Ջրավազան 48 խմ | հատ | 1 |  | 10000000 |
| 12. | Ինվենտոր DELTA CP2000 VFDCP43B-21 | հատ | 1 |  | 350000 |
| 13. | Պոմպակայանի տարածք 48.9 քմ | հատ | 1 |  | 10850803 |
| 14. | Ավտոմատ անջատիչներ ջրի պոմպի համար | հատ | 2 |  | 90000 |
| 15. | Ճկուն միացում 4 Maxi | հատ | 2 |  | 44000 |
| 16. | Ճկուն միացում 3 Maxi | հատ | 2 |  | 36000 |
| Ընդամենը | | | | | 25603803 |

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏԻ ԱՇԽԱՏԱԿԱԶՄԻ

ՂԵԿԱՎԱՐԻ ՏԵՂԱԿԱԼ Բ. ԲԱԴԱԼՅԱՆ